Produksjonsfaktor

Produksjonsfaktorer er de ressursene som brukes for å produsere varer og tjenester.

Produksjonsfaktorene (også kalt innsatsfaktorer) deles vanligvis inn i tre grupper:
 Arbeidskraft:  Arbeidskraft inngår i produksjonsprosessen ved at mennesker utfører fysisk og/eller intellektuelt arbeid for å produsere varer og tjenester i bytte mot arbeidslønn.
 Kapital:  Kapital inngår i produksjonsprosessen ved å tilføre ressurser, som maskiner, bygninger og utstyr, i bytte mot kapitalinntekter (kalles også kapitalrente). Realkapital er fysiske, produserte produksjonsmidler, mens finanskapital er eksempelvis penger og verdipapirer.
 Naturressurser:  Naturressurser (kalles også jord, grunn eller naturkapital) inngår i produksjonsprosessen med naturgitte arealer, råmaterialer og energi som er nødvendig for produsere varer og tjenester. Naturressurser som eies og har knapphet, for eksempel olje, skaper økonomiske verdier som kalles grunnrente. Fritt tilgjengelige ressurser som luft gir derimot ikke grunnrente.

 Referanser 

Kategori:Samfunnsøkonomi
Kategori:Ressurser
Kategori:Bedriftsøkonomi